เรื่องร้องเรียน (สอบถาม) วันที่ 2023-06-28 09:56:46 — แขวงจอมพล เขตจตุจักร กรุงเทพมหานคร
ผมได้รับจดหมายแจ้งการประเมินการเสียภาษีที่ดินและสิ่งปลูกสร้างจากสำนักงานเขตจตุจักร ซึ่งผมจะส่งเรื่องผ่านทางระบบของกรุงเทพมหานคร ผ่านช่องทาง QR code ที่ให้มาในจดหมาย ผมได้เข้าไปดำเนินการในระบบเพื่อส่งเรื่องคัดค้านโดยใช้ แบบ ภ.ด.ส 10 แต่ระบบ แจ้งว่าดำเนินการต่อไม่ได้เนื่องจากผมยังไม่ได้รับหนังสือแจ้ง ซึ่งตลกมาก หนังสือได้จัดส่งถึงมือ แต่เข้า ดำเนินการในระบบไม่ได้
ประเด็นที่สอง ผมต้องส่งเรื่องคัดค้านภายใน 30 วันจากวันที่ออก จดหมาย ซึ่ง จดหมายลงวันที่ 15 มิถุนายน 2566 แต่จดหมายถึงมือผมวันที่ 28 มิถุนายน 2566 ใช้เวลา 13 วัน ในการจัดส่ง โดยเหลือเวลาในการแจ้งคัดค้าน 17 วัน แถมระบบ ยังไม่อนุญาตให้ดำเนินการต่อ
ประเด็นที่สาม ตามข้อมูลที่ผมได้มาใน เว็ปต่างๆ ได้ความว่า ผู้เป็นเจ้าของที่ดินและสิ่งปลูกสร้างมูลค่า ไม่เกิน 50 ล้านบาท ได้รับการยกเว้นภาษี แต่ของ ผม มูลค่า ไม่ถึง 10 ล้านบาท โดนเรียกเก็บภาษี ในอัตรา 0.02 % ผมอยากสอบถามว่า ตามกฎหมาย มีข้อกำหนดการเสียภาษีอย่างไร
ประเด็นที่สี่ ผมโทรหาฝ่ายรายได้ของสำนักงานเขตจตุจักร ตอนสองโมง เจ้าหน้าที่รับสาย แจ้งว่าผู้ชำนาญการติดลูกค้า แล้วจะโทรกลับ วันนี้ แต่ก็ไม่ได้รับการติดต่อกลับมา